Ribe Stifts Adresseaviser, 1846-11-26
J Overeensstemmelse hermed opfordres Sogneforstanderskaberne til, inden Udløbet af Januar Maaned næste Aar, til Amtet at indsende deres Forslag paa de Vandløb i deres District, som de maatte skjønne at være af den Betydning, at de efter Grundsætningerne i hiin Anordning qvalificere sig til at optages som større Vandløb og som saadanne at sættes under offentligt Tilsyn. Med denne Beretning ønsker man tillige at modtage Oplysning om de Vandløb, der saaledes bringes i Forslag, trænge til Fordybning, Udvidelse eller anden Forandring og, saafremt der haves noget specielt Regulativ eller nogen Landvæsenskommissionsforening for Vedligeholdelsen, maatte der af saadanne Bestemmelser medfølge Afskrivter, ligesom Underretning ogsaa ønskes om, hvor der ved Vandløbene findes Møller og om der for disse gives noget Flodmaal. Med Hensyn til de mindre Vandløb paalægges det Sogneforstanderskaberne til samme Tid at indsende Forslag paa de Mænd, som efter Anordningens § 38 skulle fungere som Synsmænd. 34. Formanden fremlagde en Udsigt over Størrelsen af de Bekostninger, der fra den Tid Amtsraadet begyndte dets Virksomhed og indtil nu ere anvendte til mindre Landeveies Grundforbedring og Vedligeholdelse samt til Lønning af Opsyn. Denne Udsigt viser blandt andet, at der i Aarene 1842-1846 incl. er grundforbedret 22,953 Favne Vei med en Bekostning af 34,296 Rbd. 44 s., altsaa for hver Miil omtrent 5,979 Rbd. 16 s., eller 1 Rbd. 47 1/2 s. pr. Favn, hvorunder dog ikke er indbefattet Godtgjørelse for afgivet Areal og for Vei material saalidt som for Opsynet. Jstandsættelsen af disse 5 3/4 Miil er udfort efter Nivellement med en Kasse af 8 Tommer Blandings material og 4 Tom. harpet Gruus; der har imidlertid paa de forskjellige Arbeidsteder og efter de Aar, hvori Arbeidet er udført, viist sig en stor Forskjel i Bekostningen, især mellem den nordlige og sydlige Deel af Amtet, thi medens 3969 Favne paa Veien mellem Høyer og Tønder kostede 13,298 Rbd. 76 s., har 7586 Favne paa Veien mellem Varde og Hjerting der endog er lagt noget stærkere end hiin, kun medtaget i 1,166 Rbd. 34 s. For Amtsraadet i 1842 traadte sammen, var derpaa samme Maade grundforbedret 3 1/2 Miil mellem Ribe og Kolding, og Sognene Andsager og Hodde have senere for egen Bekostning grundforbedret, Førstnævnte 8620 Alen og Sidstnævnte 5950 Alen, saa at der nu i Amtet er grundforbedret over 10 Miil, (efr. Nr. 1 den 9 October 1844). Men da Amtets mindre Landeveie nordenfor Kongeaaen indtage 34 Miil og Distancerne søndenfor endnu ikke ere bestemte, er det indlysende, at et langt Tidsrum maa hengaae forinden dette Arbeide i det Hele kan fuldendes, under den Begrændsning som For. af 29. Septb. 1841. § 25 har fastsat. Da nu en Udskrivning af 72 s. pr. Tønde af Amtet og af Kjøbstæderne, circa 16,000 Tdr. Hartkorn, kun giver 12,000 Rbd., medens Omkostningerne ved at grundforbedre en Miil, indbefattet Arealgodtgjørelse, Skadeserstatning og Opsyn ikke kunne sættes under 8000 Rbd., der endog neppe vil tilstrække ved Arbeider syd for Kongeaaen, da Landbrugets Stilling fortiden ikke opvækker Betænkelighed ved Udskrivningen; da Vedligeholdelsen af de grundforbedrede Veie desuden kræver 2000 Rbd. aarlig, indbefattet deres Planering; da det forestaaende ny Hovedlandeveisarbeide i Amtet kan reducere hine 72 s. endeel, samt da det, saavel med Hensyn paa Forholdet til Kjøbstædhartkornet, som for at have en bestemt Sum, der, uden Sammenblanding af Amtets øvrige Udgivter, har sin egen Besimmelse og paa en Maade danner en særskilt Veikasse til Afholdelse af Grundforbedring, Lønning til Veiofficianter og Planeurer, saa foreslog Formanden at Raadet, i Henhold til Slutningen af fornævnte Anordnings § 25, skulde indstille til Rentekammeret, at der til forommeldte saaledes begrændsede Bestemmelse maatte for de følgende 3 Aar udskrives aarlig 72 s. pr. Td. Hartkorn Ager, og Eng, samt halvt derimod af Skov- og Mølleskyld, uden Jndflydelse af det Bidrag, der i samme Tidsrum udfordres til Hovedlandeveiene, og med det Tillæg, at saafremt Udgivterne ikke i det første Aar skulde udtømme Beholdningen, denne da anvendes i de følgende 2 Aar.